OzLabs/hebrew-wiki-articles huggingface dataset:
פאבל סביניין

פאבל סביניין (ברוסית: Па́вел Свиньи́н; 19 ביוני 1787 – 21 באפריל 1839) היה סופר, צייר ועורך רוסי פורה. הוא היה גיסו של אפולון מייקוב וחותנו של אלכסי פיסמסקי.

== ביוגרפיה ==
סביניין, היה אנגלופיל, ולכן ליווה את אדמירל דמיטרי סניאבין במשלחת השנייה לאזור הים התיכון והועסק בקונסוליה הרוסית בפילדלפיה בין השנים 1811 ו-1813. הוא היה עוזר של הגנרל ז'אן ויקטור מארי מורו והיה נוכח במותו.<ref></ref> ספרו הראשון, Sketches of Moscow and St. Petersburg 1813, הופיע לראשונה בפנסילבניה באנגלית. הוא השאיר את אחד התיאורים הכתובים הראשונים של מוזיקת הכנסייה השחורה בארצות הברית<ref>Darden, Robert (1996). People Get Ready: A New History of Black Gospel Music. New York: Continuum International Publishing Group. . Page 40.</ref> והשיק את פרסום המגזין הספרותי Otechestvennye Zapiski ב-1818.

סביניין היה ביחסי ידידות עם סופרים רוסים רבים, כולל פושקין וגוגול, וקידם את הקריירה של איכרים מוכשרים. בשנת 1830 עזב את הבירה והתיישב באחוזתו הכפרית ליד גליך. סביניין חיבר כמה רומנים ומחזות היסטוריים, מדריך לסנט פטרבורג ופרבריה (ב-5 כרכים, 1816–1828) וקטלוג של נשקיית הקרמלין (1826). האוסף האישי שלו, המכונה "המוזיאון הרוסי", הציג מספר ציורים יקרי ערך, פסלים, כתבי יד, עתיקות, מטבעות ואבני חן. הוא נמכר במכירה פומבית בשנת 1834.<ref></ref>

כמזכירו של הנציג הדיפלומטי הרוסי בתחילת המאה ה-19, הוא צייר מספר צבעי מים של החיים באמריקה. מאוחר יותר פרסם ספר על התקופה הזאת.

הוא תיעד את החיים האמריקאיים, ומראה סצנות שהיו נחשבות לא תרבותיות או בלתי פורמליות בחוגים רבים באירופה. כגון עישון בנוכחות נשים, עישון בתוך הבית, גבר מוריד את החליפה בנוכחות נשים ועוד.

== גלריה ==
<gallery mode="packed" heights="220">
File:A Philadelphia Anabaptist Immersion during a Storm MET ap42.95.20.jpg|הטבלה בפילדלפיה בזמן סופה
File:Black Methodists Holding a Prayer Meeting MET ap42.95.19.jpg|תפילה של מתודיסטים בפילדלפיה
File:Washington and Georgetown from the Alexandria Road MET DP153933.jpg|העיר וושינגטון
File:Members of the City Troop and Other Philadelphia Soldiery MET ap42.95.21.jpg|גדודים עירוניים בפילדלפיה
File:Nightlife in Philadelphia—an Oyster Barrow in front of the Chestnut Street Theater MET ap42.95.18.jpg|חיי לילה בפילדלפיה
</gallery>

== קישורים חיצוניים ==

== הערות שוליים ==

קטגוריה:ציירים רוסים
קטגוריה:סופרים רוסים
קטגוריה:ילידי 1787
קטגוריה:נפטרים ב-1839
ריקי ריקי

ריקי ריקי הוא סרט קומדיה ישראלי משנת 2004 בבימויו של איתן ענר, עם דלית קהן, נירו לוי וטל פרידמן בתפקידים הראשיים.

הסרט היה מועמד לשני פרסים בטקס פרסי אופיר לשנת 2004 - פרס אופיר לעיצוב התלבושות הטוב ביותר (רקפת בהיר) ופרס אופיר למוזיקה המקורית הטובה ביותר (אלון אולארצ'יק).

==תקציר העלילה==
ריקי (דלית קהן) היא סטודנטית לעיצוב. היא מתכוננת לחתונתה עם אשר (נירו לוי) ומתלבטת איזו שמלה ללבוש. אשר הוא מנחה תוכנית בערוץ הקהילתי בטלוויזיה ביחד עם נעמי המכונית "הדבורה" (עמנואל הורי). הוא מתוודה בפני ריקי כי בגד בה פעם אחת בלבד עם נעמי. ריקי ההמומה מגרשת אותו מביתה ונוסעת עם אחותה שרון לירושלים להציג את עבודת הגמר שלה בעיצוב - אסלה מתנפחת.

המורה שלה לעיצוב הוא מקס (טל פרידמן) והוא מעתיר שבחים על עבודתה. הוא מסיע אותה לתל אביב ומנסה להתחיל אתה. ריקי מקבלת אתו בתחילה בקרירות אך אחר כך מסכימה לחיזוריו כדי לעורר את קנאתו של אשר. אחותה שרון (מיכל קהן) היא זמרת של להקת רוק של ארבע נגנים שאוהבים לנגן ולעשן ג'וינטים וריקי מסכימה לאכסן אותה בדירתה לאחר שנזרקו מדירות קודמות.

ריקי ושרון הן אחיות יתומות לאחר שהוריהן נספו בשריפה. ריקי מקבלת טיפול פסיכולוגי אצל הפסיכולוגית בתיה (גילה אלמגור) אבל עם הזמן היא מבינה שבתיה זקוקה אף היא לטיפול וסובלת מבדידות. היא מחליטה להפסיק את הטיפול ובתיה פורצת בבכי. ריקי לוקחת אותה לשתות בבר ושם מנסה בליין מבוגר בשם אברם (לני רביץ) להתחיל אתה אבל בתיה מסרבת.

ריקי מבקרת את אשר, מוצאת את נעמי במיטתו ונמלטת משם. אשר רודף אחריה ומסתבך בקטטה עם עבריינים ונפצע קשה. ריקי מבקרת אותו בבית החולים אך מחליטה לחזור אחר כך למקס. פרודתו של מקס, אליזבת (חנה חגין) מגיעה לדירת ורוצה לחזור אליו אבל מקס דורש גט. בינתיים מגיעה ריקי עם המזוודות, רואה את מקס ואליזבת וחוזרת מיד לביתה.

היא מחליטה להתחתן עם אשר שבינתיים השתקם. הם עומדים בחתונה מתחת לחופה אך כשאשר מתכונן לדרוך על הכוס היא חוטפת אותה, רצה ברחובות תל אביב בשמלת כלה עד שמגיעה לגשר הירקון שם היא משליכה אותה, נפגשת שם לפתע עם מקס והקשר ביניהם מתחדש.

==צוות השחקנים==
{| class="wikitable"
|-
!שם השחקן/ית
!שם הדמות
!הערות
|-
|דלית קהן
|ריקי
|סטודנטית לעיצוב
|-
|נירו לוי
|אשר
|מנחה בערוץ קהילתי
|-
|טל פרידמן
|מקס
|מרצה לעיצוב
|-
|מיכל קהן
|שרון
|זמרת רוק
|-
|גילה אלמגור
|בתיה
|פסיכולוגית
|-
|לני רביץ
|אברהם
|בליין בבר
|-
|חנה חגין
|אליזבת
|פרודתו של מקס
|-
|עמנואל הורי
|נעמי (הדבורה)
|שחקנית בערוץ קניות
|}

==קישורים חיצוניים==

* 
*[https://www.youtube.com/watch?v=BFtBeZJ6nWg קדימון לריקי ריקי], באתר יוטיוב
*[https://www.filmfund.org.il/films/?id=&nom=2160&film=ריקי%20ריקי ריקי ריקי], באתר קרן הקולנוע הישראלי

קטגוריה:סרטי 2004
קטגוריה:סרטים ישראליים
קטגוריה:סרטים בעברית
קטגוריה:סרטי קומדיה ישראליים
קטגוריה:סרטי קומדיה רומנטית
ראג' קומיקס

ראג' קומיקס (באנגלית:Raj Comics) היא חברה שפועלת בהודו ומתמחה בהוצאת ספרי קומיקס.

==היסטוריה==
החברה הוקמה על ידי ראג'קומר גופטה בשנת 1984 והיא הייתה הוצאה לאור שהתמחה בספרות זולה. החברה זכתה להצלחה ומכרה כמיליון העתקים בשנה.

בניו של מייסד הוצאה לאור היו חובבי קומיקס. בשנת 1986 המשפחה החליטה לעבור לתחום של קומיקס תוך יצירת דמויות מבוססות על התרבות ההודית. החברה מתמחה בתחום פנטזיה ימי הביניים, אימה, מסתורין וגיבורי-על. רוב היצירות מתפרסמות בהינדי ורק הוצאות בודדות באנגלית. עד היום פורסמו כ-35 אלף חוברות קומיקס שנמכרו בהודו ובמדינות נוספות. בנוסף לכך כל יום מתווסף דף חדש לסדרת רשת Raj Rojana.

בשנת 2021 מספר דמויות של החברה היו בין הפופולריות ביותר בהודו.

למרות שיחות שהתקיימו עם אנשי בוליווד טרם צולם סרט קולנוע על בסיס דמויות של ראג' קומיקס.

== דמויות מרכזיות==
* נגראז ( Nagraj) הדמות נוצרה בשנת 1986 על ידי ראג'קומר גופטה. הדמות מבוססת על הדמות ממיתולוגיה הודית. עד לשנת 2022 פורסמו כ-170 חוברות של הסדרה הראשי וכמה עשרות חוברות של סדרות משניות. בנוסף לכך צולמו מספר סרטי הנפשה
* סופרקומנו דרובה (Super Commando Dhruva) הדמות נוצרה בשנת 1987 על ידי אנופם סינהא. הדמות פעולת בעיר דמיונית Rajnagar בה הוקם כוח מיוחד למלחמה באויבים. מאז שנת 1987 נוצרו כ-150 חוברות. בגלל שכל החוברות הם בהינדי, הדמות כמעט ולא מוכרת מחוץ להודו.
* בוקאל (Bhokal) הדמות נוצרה על ידי מנוג' ודאנג'אי גופטה לקומיקסים של פנטזיה אפלה.
*בנקלל (Bankelal) הדמות נוצרה בשנת 1987. היא דמות קומית שפועלת בתקופת ימי הביניים.
*שאקטי (Shakti) הדמות נוצרה על ידי אנופם סינהא על בסיס מיתולוגיה הודית. לפני קבלת יכולות-על היא הייתה עקרת בית.

== קישורים חיצוניים ==
* 

* [https://www.comics.org/publisher/7514/ נתונים על החברה]

== הערות שוליים ==

קטגוריה:חברות קומיקס
קטגוריה:הודו: תרבות
חלב חזירים

חזרזירים צורכים חלב חזירים
חלב חזירים הוא חלב המיוצר מחזירים, והוא נצרך בדרך כלל על ידי חזרזירים. הוא דומה בהרכבו לחלב פרה, אך הוא מכיל יותר שומן ומים. חלב חזירים נצרך על ידי בני אדם לעיתים רחוקות מאוד, ואינו נחשב למוצר חקלאי בר-קיימא. נעשו מספר ניסיונות לייצר גבינה מחלב חזירים, חלקם היו מוצלחים.

== תיאור ==
חלב חזיר מכיל 8.5% שומן לעומת 3.5% בחלב פרה.<ref name="onpasture.com"></ref> יש לו הרכב קולוסטרום דומה לחלב פרה מבחינת חלבון, שומן ולקטוז. <ref></ref> חזירים שנמצאים בדיאטה עשירה בחלבון מייצרים יותר חלב בהשוואה לחזירים בדיאטה דלת חלבון.<ref>Hughes and Hart 1934, p. 312.</ref> הוא מתואר גם כבעל טעם עז יותר מחלב עיזים, ונראה מימי יותר מחלב פרה.
== קושי בחליבת חזירים ==
חלב חזירים לא נחשב מתאים למאכל אדם, או לייצור מסחרי ממספר סיבות. חזירים נחשבים לחיה קשה לחליבה. החזירה עצמה נרתעת מחליבה, יכולה לא לשתף פעולה או להיבהל מנוכחות אנושית, וחזירות מניקות עשויות להיות אגרסיביות למדי. לחזירות יש 8 עד 16 פטמות קטנות, כל אחת נותנת מעט חלב למשך זמן קצר. זמן החליבה של חזירה יכול להימשך כחמש עשרה שניות לעומת עשר דקות אצל פרה. חזירה עשויה לייצר רק כ-10 קילוגרם חלב ליום, לעומת פרה שיכולה לייצר 40 ק"ג חלב ביום. (כמות הייצור נאמדה באמצעות שקילת חזרזירים לפני ואחרי היניקה.) <ref></ref> בנוסף, אף מכונת חליבה קיימת לא מיועדת לחיבור לסביבות תריסר פטמות וחילוץ חלב למשך 15 שניות בלבד. לבסוף, חזירות, בניגוד לפרות, לא יכולות להיכנס להריון בזמן הנקה, מה שהופך את פעולת חליבת החזירות לעוד פחות כדאית.

== שימושים אנושיים ==
=== גבינה ===
גבינה המיוצרת מחלב חזירים תוארה כבעלת טעם מרוכז ומועצם של חלב חזירים. השף אדוארד לי הכין גבינת ריקוטה מחלב חזירים ותיאר כטעימה מאוד.

חקלאי הולנדי ייצר את אחת מגבינות הניסוי הראשונות מחלב חזירים. לא פחות מעשרה אנשים עבדו כדי לחלוב את החזירים במשך עשרות שעות. כמה מהניסיונות לייצר גבינה נכשלו, אך הם הצליחו לבסוף לייצר מספר קילוגרמים ודיווחו כי טעמה של הגבינה "גירי ומעט מלוח" <ref></ref> ובהשוואה לגבינות אחרות, היא "מלוחה וקרמית יותר, אך גם גרגירית יותר". <ref></ref> הגבינה נמכרה לקונה אנונימי בארגון צדקה לילדים תמורת 2,300 דולר לק"ג. המחיר שהושג היה גבוה יותר מזן הגבינה היקר ביותר המכונה גבינת פולה, המיוצרת מחלב החמור הבלקני הסרבי.

=== בריאות ויופי ===
סוזנה מונטגומרי, הרוזנת מאגלינטון נהגה לשטוף את פניה בחלב חזירים ואז לשתות אותו. היא המליצה על טיפול זה לאחרים, מכיוון שהאמינה שהוא עוזר לשמור על הגזרה והעור.

== לקריאה נוספת ==
<div class="mw-content-ltr">
* 
* 
* 
</div>

== הערות שוליים ==

קטגוריה:חזיר
קטגוריה:חלב
מאנדו

מאנדו (בדנית: Mandø) הוא אי בדנמרק הנמצא באזור החוף הדרום מערבי של יוטלנד. האי משתרע על פני 7.63 קילומטרים רבועים וחיו בו 40 תושבים נכון לינואר 2018.

ניתן להגיע אל מאנדו כאשר יש גאות על פני מסלול לא סלול באורך של כארבעה קילומטרים המחבר את האי ליבשת.

שטחי ביצות עשב רבים מקיפים את האי והם מספקים בין היתר אזורי רבייה לציפורים ואורגניזמים אחרים.

== קישורים חיצוניים ==

קטגוריה:דנמרק: איים
ניקולאי סברצ'קוב

ניקולאי סברצ'קוב (ברוסית: Николай Сверчков; 1817–1898) היה צייר רוסי שהתמחה בז'אנר ובסצינות צייד וסוסים. הוא היה חבר באקדמיה האימפריאלית לאמנויות.

== ביוגרפיה ==
אביו היה אחראי על האורוות הקיסריות. בילדותו עבד עם אביו והחל לצייר חיות. <ref></ref> הוריו התרשמו מעבודתו, וסידרו לו שיעורים באקדמיה הקיסרית לאמנויות עם צייר הקרב, אלכסנדר סאוורויד, מ-1827 עד 1829. הוא לא הצליח לעמוד בקצב התוכנית הקפדנית שם, והועבר לבית ספר בכנסיית פטרוס הקדוש. שם למד מ-1829 עד 1833. עם סיום לימודיו מצא עבודה במשרד הפנים.

הוא צייר בזמנו הפנוי והציג את עבודותיו בתערוכות השנתיות של האקדמיה. ב-1839 הוענק לו התואר "אמן חופשי" ועזב את שירות המדינה. במהלך שנות ה-40, הוא ביקר בכמה חוות הרבעה מפורסמות כדי לצייר סצנות של סוסים שם. בשנת 1850, ציוריו פורסמו בצורת ספר על ידי חברת Velten בקרלסרוהה. <ref></ref>

לאחר מכן, הוא ביקר את המשורר ניקולאי נקראסוב באחוזתו ליד ירוסלב ויצר איורים לכמה מיצירותיו. ב-1852 הוא זכה בתואר "אקדמיה" על ציורי הטרויקה הפופולריים שלו, והפך לפרופסור ב-1855.

משנת 1856 עד 1864 חי באירופה תחילה בפריז, שם הציג בסלון, אחר כך בלונדון ובבריסל. בשנת 1863, ציורו של "ציד הדובים" נרכש על ידי הקיסר נפוליאון השלישי.

עם שובו לסנט פטרסבורג בשנת 1864 הוזמן על ידי הצאר אלכסנדר השני לצייר בד גדול המתאר את יציאתו של הצאר אלכסיי הראשון כדי לבדוק את חייליו בשנת 1664. הוא המשיך לקבל עבודות מהחצר המלכותית עד 1882. לרוב העבודה כללה דיוקנאות סוסים של בני משפחת המלוכה, אבל הוא גם עשה סצנות קרב במיוחד ממלחמת רוסיה-טורקיה.

הוא המשיך להציג לעיתים קרובות, והשתתף בתערוכות בינלאומיות רבות, כולל תערוכת המאה בפילדלפיה.

בסך הכל הוא הפיק 350 ציורים ויותר מאלף רישומים.

== גלריה ==
<gallery mode="packed" heights="220">
File:Alexander II by N. Sverchkov (1871, GIM).jpg|אלכסנדר השני, 1871
File:Nikolaj Sverchkov Trojka 1848.jpg|טרוייקה, 1848
File:Сверчков, Николай Егорович - Охотники в степи (1873).jpg|סצנת צייד, 1873
File:Сверчков Помещица в пути.jpeg|כירכרה בדהירה, 1855
</gallery>

== קישורים חיצוניים ==

== הערות שוליים ==

קטגוריה:ציירים רוסים
קטגוריה:ילידי 1817
קטגוריה:רוסים שנפטרו ב-1898
רארש איליה

רארש אנדריי איליה (ברומנית: Rareș Andrei Ilie; נולד ב-19 באפריל 2003 בבוקרשט שברומניה) הוא כדורגלן רומני המשחק בעמדת קשר הכנף בלוזאן מליגת העל השווייצרית.

== קריירת מועדונים ==
איליה גדל במחלקת הנוער של ראפיד בוקרשט. ב-5 בספטמבר 2020 ערך איליה את הופעת הבכורה שלו בקבוצה הבוגרת של המועדון, בניצחון 2-1 על פאנדורי טרגו ז'יו במסגרת המחזור השני בליגת העל הרומנית לעונת . ב-19 בנובמבר הבקיע את שער הבכורה שלו במועדון, בניצחון 1-0 על מועדון הכדורגל אוניברסיטת קלוז' במסגרת המחזור העשירי בליגה. בסך הכל ערך איליה 58 הופעות ליגה במדי המועדון, בהן הבקיע תשעה שערים.

ב-14 ביולי 2022 חתם איליה בניס מליגת העל הצרפתית.

ב-1 בפברואר 2023 הושאל לחצי עונה למכבי תל אביב.

ב-20 ביוני 2023 הושאל ללוזאן השווייצרית לעונה אחת.

== קישורים חיצוניים ==

== הערות שוליים ==

קטגוריה:כדורגלנים רומנים
קטגוריה:קשרי כדורגל רומנים
קטגוריה:בוקרשט: כדורגלנים
קטגוריה:כדורגלני ראפיד בוקרשט
קטגוריה:כדורגלני ניס
קטגוריה:כדורגלני מכבי תל אביב
קטגוריה:כדורגלני לוזאן
קטגוריה:רומנים שנולדו ב-2003
פרננדו (כדורגלן)

פרננדו דוס סנטוס פדרו (בפורטוגזית: Fernando dos Santos Pedro; נולד ב-1 במרץ 1999 בבלו הורזיונטה שבברזיל) הוא כדורגלן ברזילאי המשחק בעמדת החלוץ בקבוצת רד בול זלצבורג מהבונדסליגה האוסטרית.

== קריירת מועדונים ==
פרננדו גדל במחלקת הנוער של פלמיירס מליגת העל הברזילאית. הוא ערך שתי הופעות ליגה במדי הקבוצה הבוגרת של המועדון, בהן הבקיע שער אחד.

ב-1 ביולי 2018 חתם פרננדו בשחטאר דונצק מליגת העל האוקראינית. ב-25 ביולי ערך את הופעת הבכורה שלו במועדון, בניצחון 2-0 על דסנה צ'רניהיב במסגרת המחזור הראשון בליגה לעונת . ב-29 ביולי הבקיע את שער הבכורה שלו במועדון, בניצחון 3-0 על ארסנל קייב במסגרת המחזור השני בליגה. בסך הכל ערך 18 הופעות ליגה בעונת , בהן הבקיע שני שערים.

ב-1 בספטמבר 2019 הושאל פרננדו לספורטינג ליסבון מליגת העל הפורטוגלית. ב-19 בינואר 2020 חזר לשחטאר דונצק, מבלי ששיחק במדי ספורטינג ליסבון. בסך הכל ערך פרננדו 51 הופעות ליגה במדי שחטאר דונצק, בהן הבקיע תשעה שערים.

ב-1 ביולי 2022 חתם פרננדו ברד בול זלצבורג מהבונדסליגה האוסטרית. ב-22 ביולי ערך את הופעת הבכורה שלו במועדון, בניצחון 3-0 על אוסטריה וינה במסגרת המחזור הראשון בליגה לעונת . במשחק זה הבקיע את שער הבכורה שלו במועדון.

== תארים ==
;שחטאר דונצק
* אליפות אוקראינה (3): 2018/2019, 2019/2020, 2021/2022
* הגביע האוקראיני (1): 2018/2019

== קישורים חיצוניים ==

קטגוריה:כדורגלנים ברזילאים
קטגוריה:חלוצי כדורגל ברזילאים
קטגוריה:בלו הוריזונטה: כדורגלנים
קטגוריה:כדורגלני פלמיירס
קטגוריה:כדורגלני שחטאר דונצק
קטגוריה:כדורגלני ספורטינג ליסבון
קטגוריה:כדורגלני רד בול זלצבורג
קטגוריה:ספורטאים ברזילאים באוקראינה
קטגוריה:ספורטאים ברזילאים בפורטוגל
קטגוריה:ספורטאים זרים באוסטריה
קטגוריה:ברזילאים שנולדו ב-1999
לידור אדרי

לידור אדרי צפר (נולדה בי"ח בשבט ה'תשנ"ד, 30 בינואר 1994) היא שחקנית ישראלית.

== ביוגרפיה ==
אדרי נולדה וגדלה בלוד למשפחה מרוקאית מסורתית. למדה בתיכון רמלה לוד במגמת תיאטרון.

בצה"ל שירתה בחיל הרפואה, תחילה בר"מ 2 באסף הרופא ולאחר מכן יצאה לפיקוד בבה"ד 10.

ב-2018 סיימה 3 שנות לימוד משחק בסל"ה - הסטודיו לאמנויות התיאטרון מיסודו של יורם לוינשטיין. במהלך לימודיה זכתה במלגת קרן שרת לשנת 2017.

בעקבות תאונת דרכים שעברה בשנת 2017 החלה בתהליך של חזרה בתשובה, ולאחר סיום לימודי המשחק פנתה ללמוד במדרשת פנימיות של חב"ד ברמת אביב. אדרי מרצה על סיפורה האישי ברחבי הארץ.

== קריירה ==
בשנת 2016 גילמה את סיון בסרט סטודנטים בשם "האפשרות השלישית" שכתבה וביימה הדס מעוז.

ב-2018 גילמה את נתי גבאי, אחת מהדמויות הראשיות בסדרה "אילת" שכתבו דוד דהן ועידו דרור וביים אביעד קידר וגילמה את אושר בסדרה "מייקל" שביימו מויש גולדברג ואיתי וייזר ששודרה ב-yes הטלוויזיה בלוויין.

ב-2020 גילמה את ניצן רובינסון, אחת מהדמויות הראשיות בסדרה "זה לא הגיל" שכתבו רועי עידן ורז יובן וביים אורן שקדי; גילמה את בריטני בעלול בסדרה "אבא מטפלת" שביים יוגב יפת ושודרה בערוץ TeenNick; גילמה את אביגיל החובשת בסדרה "מחנה אבא" ששודרה בערוץ KidZ, וגילמה את ריקי דוזלי, אהובתו של אלוש ואחותו של מרקו בסדרה "שעת נעילה" שכתבו רון לשם, עמית כהן ודניאל אמסל וביים ירון זילברמן. באותה שנה שיחקה לצד שולי רנד בפרסומת עבור "חב"ד בקמפוס" בהפקת יהודה גרובייס.

ב-2021 גילמה את סיטל שביט ביתה של כוכבה (קרן מור) בעונה השנייה של הסדרה "קופה ראשית" שביים אורן שקדי; גילמה את רונה מארש בסדרה "בלוגה בלוז" שכתבו נעם נבו ויעל כץ וביים ירון ארזי ואורן נבות, וגילמה את נרקיס בסרט הקולנוע "הברך" שכתב וביים נדב לפיד. באותה שנה הצלטמה לסרט "רות" שכתב עמיאור ארציאל וביימה הילה ארציאל.

בשנת 2022 גילמה את מעיין שלוש בסדרה "ילדים ביער" שכתבה דלית קהן וביימו קהן ואילן עבודי. באותה שנה הצלטמה לסרטון "המונופול של החיים" שכתב יאיר היזמי (על פי שיחה מאת הרבי מליובאוויטש) וביים נועם קידר במסגרת מיזם "רגע של חכמה".

ב-2023 גילמה את יסמין זוהר, דוברת שגרירות ישראל באבו דאבי בסדרה "השגרירות" שיצרו יובל חקלאי, ניב גת וארנון וייס ושודרה ברשת 13.

== חיים אישיים ==
אדרי נשואה לדניאל צפר והם הורים לשני ילדים, הם משתייכים לחסידות חב"ד ומתגוררים בכפר חב"ד.

==קישורים חיצוניים==

* [https://www.zohar-agency.com/actor/29098 לידור אדרי], באתר סוכנות השחקנים זוהר יעקובסון
* 
* 
* 
* 
* נועה ירון, , 30 באוגוסט 2020
* 
* 
* רקפת גרוס, [http://pnima-magazine.co.il/להקים-בית-חבד-בטלוויזיה-זו-המשימה-שלי/ "להקים בית חב"ד בטלוויזיה, זו המשימה שלי" – השחקנית לידור אדרי בראיון אישי], ראיון במגזין "פנימה", 5 ביולי 2022
* 

==הערות שוליים==

קטגוריה:חיילות חיל הרפואה
קטגוריה:בוגרות תיכון אזורי רמלה-לוד
קטגוריה:בוגרי תיכון אזורי רמלה-לוד
קטגוריה:בוגרות סל"ה - הסטודיו לאמנויות התיאטרון מיסודו של יורם לוינשטיין
קטגוריה:בוגרי סל"ה - הסטודיו לאמנויות התיאטרון מיסודו של יורם לוינשטיין
קטגוריה:שחקניות קולנוע וטלוויזיה ישראליות
קטגוריה:חוזרות בתשובה
קטגוריה:כפר חב"ד: אישים
קטגוריה:ישראליות שנולדו ב-1994
קטגוריה:ישראלים שנולדו ב-1994
יחסי גאורגיה–מיאנמר

יחסי גאורגיה–מיאנמר הם היחסים הבילטרליים בין גאורגיה לרפובליקה של איחוד מיאנמר.

==היסטוריה==
היחסים הדיפלומטיים בין גאורגיה ומיאנמר כוננו ב-16 באוגוסט 1999<ref></ref>. הקשרים בין שתי המדינות היו מתוחים מאז מהפכת הוורדים בגאורגיה ב-2003, במיוחד בשל קשריה ההדוקים של מיאנמר עם רוסיה.

נשיא גאורגיה, מיכאיל סאקשווילי, ציין לא פעם את מיאנמר כדוגמה למשטר סמכותני שגאורגיה ביקשה להתרחק ממנו. בשנת 2005, במהלך ביקורו של נשיא ארצות הברית ג'ורג' ווקר בוש בטביליסי, הוא הודיע על תמיכתו בניסיונות האמריקאים לדחוף לרפורמה דמוקרטית ולסיים את הממשל הטוטליטרי במדינה הדרום-מזרחית של אסיה<ref></ref>. בשנת 2007, במהלך הנאום השנתי שלו בפני העצרת הכללית של האו"ם, קרא הנשיא סאקשווילי לקהילה הבינלאומית לתמוך בהפגנות הפרו-דמוקרטיות שהתקיימו באותם ימים במיאנמר<ref></ref>. ב-2012, כאשר הטיל וטו על הצעת חוק לשחרור אסירים שהוכרו כ"אסירים פוליטיים" על ידי הפרלמנט הגיאורגי, הנשיא סאקשווילי הציג ניגוד חד בין התקדמותה של גאורגיה לעבר הדמוקרטיה לבין המשטר האוטוריטרי של מיאנמר.

בינתיים מיאנמר, בעוד שהיא מכירה רשמית בשלמותה הטריטוריאלית של גאורגיה, התייצבה בעקביות לצד רוסיה בסכסוך הגאורגי-רוסי. בשנת 2006, היא הייתה אחת מ-15 המדינות שהצביעו נגד החלטת האו"ם הקוראת לדיון מחודש בסכסוכים הבדלניים בגאורגיה, אזרבייג'ן, אוקראינה ומולדובה<ref></ref>. מאז 2008, מיאנמר הצביעה מדי שנה (פרט לשנת 2016 שבה נעדרה משלחת מיאנמר מהאסיפה הכללית) נגד החלטת האו"ם בחסות גאורגיה הקוראת להחזיר עקורים לאבחזיה ודרום אוסטיה, כולל ב-2013, כשניסה סאקשווילי להפעיל לחץ על סאי מאוק קאם, סגן נשיא מיאנמר במטרה לשנות את עמדת מדינתו. דיפלומטים גאורגים באו"ם משתמשים לעיתים קרובות במשבר פליטי בני הרוהינגה בשנת 2015 כהשוואה למצב הפליטים הגאורגים.

מבחינה תרבותית, גאורגיה ומיאנמר נהנו מיחסים מוגבלים אך לבביים. שלושה סרטים גאורגים שביימו משפחה של במאיות הוקרנו ב-2015 במהלך פסטיבל הסרטים הבינלאומי "Memory" ביאנגון.

==הערות שוליים==
יחסי ונצואלה–מיאנמר

היחסים הבילטרליים בין הרפובליקה הבוליברית של ונצואלה לרפובליקה של איחוד מיאנמר כוננו ב-20 בנובמבר 1990.

שגריר ונצואלה בווייטנאם מוסמך לתפקיד גם למיאנמר<ref></ref>.

ב-29 ביולי 2019, במהלך המשבר הנשיאותי בוונצואלה, הצטרפה נציגות מיאנמר באו"ם להצהרה משותפת, שהופנתה למזכיר הכללי אנטוניו גוטרש, המביעה תמיכה בממשלתו של ניקולס מדורו.

==קישורים חיצוניים==

==הערות שוליים==
ז'ובונטה רדיק

ז'ובונטה רדיק (באנגלית: Juvonte Reddic; נולד ב-23 במאי 1992) הוא כדורסלן אמריקאי המשחק בעמדת הפאוור פורוורד והסנטר.

==קריירה==
רדיק החל לשחק כדורסל עבור אוניברסיטת וירג'יניה קומונוולת'.<ref></ref><ref></ref> לאחר שלא נבחר בדראפט 2014 ב-NBA, ב-6 באוגוסט 2014 חתם בסקאבוליני פזארו האיטלקית. בינואר 2015 עזב את הקבוצה, וחתם בווירטוס בולוניה, גם היא מאיטליה.

ביולי 2015 הצטרף לסגל ברוקלין נטס לליגת הקיץ של ה-NBA,<ref></ref> ובאוקטובר נבחר בסיבוב השלישי של דראפט ליגת הפיתוח של ה-NBA על ידי קאנטון צ'ארג'.<ref></ref>

ב-22 באוגוסט 2016 חתם בקולוסוס רודוס היוונית,<ref></ref> ואף נבחר ל-MVP של הסיבוב הראשון בליגה.<ref></ref> בקיץ 2017 הצטרף לבלפיוס מונס-אנו הבלגית. בקיץ 2018 הצטרף לפלקו סומבטהי ההונגרית, ובתום העונה זכה עימה באליפות ליגת העל ההונגרית. ב-29 במאי 2020 חתם בקוראל רואן באסקט הצרפתית.<ref></ref> ב-24 ביולי 2022 חתם בעירוני קריית אתא, העולה החדשה לליגת העל הישראלית.<ref></ref>

באוגוסט 2023 חתם באסטרוס דה חליסקו מליגת העל המקסיקנית בכדורסל עמה הגיע למקום ה-3 בעונה הסדירה ולגמר הפלייאוף לאחר ניצחון על המוליכה ליברטדורס דה קרטרו בחצי הגמר. בסדרת הגמר הפסידה קבוצתו 1 - 4 לפוארזה רג'יה דה מונטריי.

==קישורים חיצוניים==

* [https://basket.co.il/player.asp?PlayerId=13041 פרופיל], באתר מנהלת ליגת העל בכדורסל

==הערות שוליים==

קטגוריה:כדורסלנים אמריקאים
קטגוריה:קרוליינה הצפונית: כדורסלנים
קטגוריה:כדורסלני אוניברסיטת וירג'יניה קומונוולת'
קטגוריה:כדורסלני סקאבוליני פזארו
קטגוריה:כדורסלני וירטוס בולוניה
קטגוריה:כדורסלני קאנטון צ'ארג'
קטגוריה:כדורסלני קולוסוס רודוס
קטגוריה:כדורסלני בלפיוס מונס-אנו
קטגוריה:כדורסלני פלקו סומבטהי
קטגוריה:כדורסלני קוראל רואן
קטגוריה:כדורסלני עירוני קריית אתא
קטגוריה:כדורסלני הפועל חיפה
קטגוריה:אמריקאים שנולדו ב-1992
אגם פרנואה

אגם פרנואה (בפורטוגזית: Lake Paranoá) הוא אגם מלאכותי הממוקם בברזיליה, עיר הבירה של ברזיל.
מי נהר הפרנואה נסכרו בעת בניית העיר ברזיליה. אורך קו החוף שלו הוא 80 קילומטרים, שטחו 48 קילומטרים רבועים ועומקו המרבי הוא 38 מטרים.

באגם יש שלושה איים.

==קישורים חיצוניים==

קטגוריה:אמריקה הדרומית: ימות ואגמים
קטגוריה:ברזיל: גאוגרפיה
קטגוריה:ברזיליה
קטגוריה:אגמי אגירה מלאכותיים
מאטרה R.530

מאטרה R.530 הוא טיל אוויר-אוויר מונחה מכ"ם חצי אקטיבי צרפתי שנכנס לשירות לראשונה בשנת 1962. הטיל עבר מספר שדרוגים. הדגם הנוכחי מכונה סופר R.530 ותתי-הדגמים שלו הם R.530F ו-R.530D.

בשנות ה-60 חיל האוויר הישראלי רכש טילי מאטרה R.530 יחד עם הרכש של מטוסי מיראז' 3. בשירות ישראל הטיל כונה "יהלום". הטיל, בדומה להרבה וטילי אוויר-אוויר בזמנו היה לא אמין, והושפע מחוסר האמינות של מערכת המכ"ם של המיראז' 3CJ.

דגמים מתקדמים יותר של הטיל נישאים על גבי מטוסי מיראז' F1 ומיראז' 2000.

==מפעילים==
דגמי המאטרה סופר R.530.
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

==ראו גם==
* AIM-132 אסראם
* AIM-9X
* דרבי (טיל)
* איריס-טי

קטגוריה:טילי אוויר-אוויר אירופאיים
קטגוריה:טילי קרקע-אוויר
קטגוריה:טילים צרפתיים
Trampoline

"Trampoline" (בעברית: טרמפולינה) הוא סינגל של שלישיית האינדי פופ האמריקאית שייד, שיצא, על ידי חברת התקליטים פוטו פיניש רקורדס, ב-18 במאי 2018, כסינגל מהמיני-אלבום השני של הלהקה, Melt. השיר הופיע בפרסומת ל-MacBook Air באוקטובר 2018.<ref name="Variety"></ref><ref></ref> השיר הגיע, בשיאו, למקום הראשון במצעד האיירפליי האלטרנטיבי,<ref></ref> ולמקום ה-13 בבילבורד הוט 100.

נכון ליולי 2022, השיר הושמע למעלה מ-197 מיליון פעמים בספוטיפיי,<ref></ref> ולמעלה מ-69 מיליון פעמים ביוטיוב.<ref></ref>

== ביקורת ==
האמפ אנדרו, מהמגזין וראייטי, אמר כי השיר הוא שיר "אלקטרו-ג'אם ג'אזי". קלוד רובינסון, מהמגזין Earmilk , תיאר את השיר כ-"שילוב מלהיב של נופי סאונד אלקטרוניים הכוללים לחיצה רגועה בעדינות ורעש כובש של מקלדת".<ref></ref> השיר הופיע במקום ה-51 ברשימת 100 שירי 2019 של המגזין בילבורד.<ref name=":0"></ref>

== מיקומי שיא ==

== נתוני מכירות ==
{| class="wikitable sortable"
!אזור
!תואר
!מכירות
|-
!אוסטרליה (ARIA)
|פלטינה
|70,000
|-
!בלגיה (BEA)
|פלטינה
|40,000
|-
!קנדה (Music Canada)
|3× פלטינה
|240,000
|-
!דנמרק (IFPI Danmark)
|זהב
|45,000
|-
!צרפת (SNEP)
|יהלום
|333,333
|-
!גרמניה (BVMI)
|זהב
|200,000
|-
!הולנד (NVPI)
|זהב
|40,000
|-
!ניו זילנד (RMNZ)
|פלטינה
|30,000
|-
!נורווגיה (IFPI Norway)
|פלטינה
|60,000
|-
!פולין (ZPAV)
|פלטינה
|20,000
|-
!פורטוגל (AFP)
|פלטינה
|10,000
|-
!שווייץ (IFPI Switzerland)
|3× פלטינה
|60,000
|-
!הממלכה המאוחדת (BPI)
|כסף
|200,000
|-
!ארצות הברית (RIAA)
|3× פלטינה
|3,000,000
|}

== רמיקס של זאין מאליק ==

רמיקס של השיר, בשיתוף פעולה עם הזמר-יוצר הבריטי, זאין מאליק, יצא ב־26 בספטמבר 2019.<ref></ref> הרמיקס נכלל מאוחר יותר במהדורת הדלוקס של Melt ובאלבום האולפן הראשון של הלהקה, High Dive.

נכון ליולי 2022, גרסת רמי'ס זו הושמעה למעלה מ-429 מיליון פעמים בספוטיפיי,<ref></ref> ולמעלה מ-44 מיליון פעמים ביוטיוב.<ref></ref>

=== מיקומי שיא ===

== קישורים חיצוניים ==

== הערות שוליים ==

קטגוריה:שירי 2018
קטגוריה:סינגלים מ-2018
קטגוריה:סינגלים מ-2019
קטגוריה:שירים באנגלית
קטגוריה:בלדות פופ
קטגוריה:שירים אלקטרוניים אמריקאיים
אפיק דום מטאל

אפיק דום מטאל (באנגלית: Epic Doom; תרגום חופשי: דום אפי) הוא תת-ז'אנר של דום מטאל שנוצר על ידי הלהקה קנדלמאס (Candlemass).<ref name=":0"></ref><ref name=":6"></ref><ref name=":7"></ref><ref name=":4" /><ref name=":1" /><ref name=":5" />

== מאפיינים ==
אפיק דום מטאל הוא אחד מסגנונות הדום מטאל הישנים.<ref name=":1"></ref> אפיק דום משלב את הצד הגרנדיוזי והאפי של ההבי מטאל, יחד עם הקצב האיטי והאווירה הפסימית של דום מטאל מסורתי יותר.<ref name=":2"></ref><ref name=":3"></ref> אפיק דום מטאל מאופיין בגישה העוצמתית ולפעמים אף אופראית שלו לשירה, המבוצעת לרוב בקול נקי וגבוה, שניתן לעיתים להשוות לסגנון השירה בפאוור מטאל.<ref name=":4"></ref><ref name=":1" /> בנוסף, התיפוף מבוצע לרוב בצורה בומבסטית.<ref name=":4" /><ref name=":3" /> אפיק דום מטאל מנסה לתת תחושה "גדולה מהחיים". מילות השירים ודימויים שונים הם בדרך כלל בהשראת פנטזיה או מיתולוגיה, וקיימת תחושה חזקה של ליריקה (מילות שירים) דרמטית.<ref name=":4" /><ref name=":1" /><ref name=":2" />

== מקורות ==
סגנון האפיק דום מטאל נוצר על ידי הלהקה קנדלמאס (Candlemass).<ref name=":0" /><ref name=":6" /><ref name=":7" /><ref name=":4" /><ref name=":1" /><ref name=":5" /> אלבום הבכורה של קנדלמאס, Epicus Doomicus Metallicus (שעליו נקרא מאוחר יותר שם הסגנון "אפיק דום") מ-1986, הרחיב את סגנון הדום מטאל המסורתי והוסיף לו שירה בסגנון אופראי ועוצמתי, ליריקה דרמטית, תיפוף בצורה בומבסטית ועוד.<ref name=":4" /> קנדלמאס שיפרו וחיזקו את הסאונד האפי שלהם עוד יותר באלבום האולפן הבא, Nightfall.<ref name=":1" /> להקות כמו Solitude Aeturnus ו-Sorcerer המשיכו את גישת הדום האפי בשנות ה-90, ובכך בישרו על הז'אנר כמוכר ומקובל על ידי מטאליסטים ברחבי העולם.<ref name=":5"></ref>קנדלמאס (Candlemass) נחשבים ליוצרים של סגנון האפיק דום מטאל (Epic Doom Metal)]]

== רשימת להקות ==
=== להקות חלוצות בסגנון ===
* Candlemass
* Solitude Aeturnus
* Solstice
* Veni Domine
* Sorcerer
* Isole

=== להקות נוספות ===
* Below
* Crypt Sermon
* Procession
* DoomSword
* Atlantean Kodex
* Memory Garden
* Lord Vigo
* Smoulder
* Krux
* Altar of Oblivion
* Scald
* Fvneral Fvkk
* Memento Mori
* Archityrants
* Well of Souls
* Doomshine
* Concilium
* Iron Griffin
* Monolith Cult
* The Lone Madman

== ראו גם ==
* דום מטאל
* Candlemass

==קישורים חיצוניים==

==הערות שוליים==

קטגוריה:סגנונות מטאל
קטגוריה:דום מטאל
ג'ו רודון

ג'וזף פיטר רודון (באנגלית: Joseph Peter Rodon; נולד ב-22 באוקטובר 1997 בסוונסי שבוויילס) הוא כדורגלן ולשי המשחק בעמדת הבלם בקבוצת לידס יונייטד ובנבחרת ויילס.

== קריירת מועדונים ==
רודון גדל במחלקת הנוער של סוונסי סיטי. ב-30 בינואר 2018 הושאל לצ'לטנהאם טאון מהפוטבול ליג השנייה עד לתום עונת , ובסך הכול ערך 12 הופעות ליגה.

ב-11 באוגוסט 2018 ערך את הופעת הבכורה שלו בסוונסי סיטי, בניצחון 0–1 על פרסטון נורת' אנד במסגרת המחזור השני של הפוטבול ליג צ'מפיונשיפ לעונת . בסך הכול ערך 52 הופעות ליגה במדי המועדון.

ב-16 באוקטובר 2020 חתם על חוזה לחמש עונות בטוטנהאם הוטספר מהפרמייר ליג. ב-26 באוקטובר ערך את הופעת הבכורה שלו במועדון, בניצחון 0–1 על ברנלי במסגרת המחזור השישי בליגה לעונת 2020/2021. בסך הכול ערך 15 הופעות ליגה בשתי עונותיו הראשונות במועדון.

ב-2 באוגוסט 2022 הושאל לסטאד רן.

ב-10 באוגוסט 2023 הושאל ללידס יונייטד. ב-12 באוגוסט ערך בכורה כשהחליף את ג'יימי שקלטון בהפסד 0–1 לברמינגהאם סיטי. ב-18 באוגוסט פתח בהרכב במשחק מול וסט ברומיץ' אלביון שהסתיים בתיקו 1-1. ב-20 בספטמבר הורחק בכרטיס אדום במהלך המשחק מול האל סיטי שהסתיים בתיקו 0-0.

ב-2 ביולי 2024 חתם על חוזה קבוע לארבע שנים בלידס יונייטד, ששילמה עבורו לטוטנהאם כעשרה מיליון פאונד. הוא פתח בהרכב במשחק הראשון לעונת 2024/2025 ב-10 באוגוסט מול פורטסמות', שהסתיים בתיקו 3-3.

== קריירה בינלאומית ==
ב-6 בספטמבר 2019 ערך רודון את הופעת הבכורה שלו בנבחרת ויילס, בניצחון 1–2 על נבחרת אזרבייג'ן במסגרת מוקדמות יורו 2020. הוא היה חלק מסגל נבחרת ויילס לטורניר יורו 2020 בשנת 2021, וערך ארבע הופעות בטורניר.

נכלל בסגל נבחרת ויילס לטורניר מונדיאל 2022.

== קישורים חיצוניים ==

== הערות שוליים ==

קטגוריה:כדורגלנים ולשים
קטגוריה:בלמי כדורגל ולשים
קטגוריה:סוונסי: כדורגלנים
קטגוריה:כדורגלני סוונסי סיטי
קטגוריה:כדורגלני טוטנהאם הוטספר
קטגוריה:כדורגלני סטאד רן
קטגוריה:כדורגלני לידס יונייטד
קטגוריה:כדורגלני נבחרת ויילס
קטגוריה:כדורגלני יורו 2020
קטגוריה:כדורגלני מונדיאל 2022
קטגוריה:ולשים שנולדו ב-1997
פייטון אלכס סמית'

פייטון אלכס סמית (באנגלית: Peyton Alex Smith; נולד ב-18 ביוני 1994) הוא שחקן קולנוע וטלוויזיה אמריקאי.

== ביוגרפיה ==
סמית' נולד בדאלאס, טקסס. הוא למד באוניברסיטה החקלאית -מכנית בפלורידה.<ref name="lasentinel1"></ref>

== קריירה ==
הופעתו הראשונה של סמית' בטלוויזיה הייתה בפרק בסדרת הטלוויזיה לילדים "החברים של ברני" משנת 2006.

בשנת 2016 הופיע בפרק בסדרת הטלוויזיה "לוק קייג'".

בשנת 2017 הופיע בסרט הקולנוע "דטרויט" שביימה קתרין ביגלו, כאשר באותה שנה החל להופיע בתפקיד ראשי בסדרת הטלוויזיה "The Quad" ובפרק של הסדרה "Tales".

בשנת 2018 החל לשחק בתפקיד ראשי בעונתה הראשונה של סדרת הטלוויזיה "מורשות". בעונות הבאות שיחק סמית' בתפקיד משני. בעונתה הרביעית שיחק בסדרה בתפקיד אורח.

בשנת 2022 החל להופיע בתפקיד ראשי בדרמת הספורט "All American: Homecoming".

== פילמוגרפיה ==
=== קולנוע ===
{| class="wikitable"
!שנה
! סרט
!תפקיד
! הערות
|-
| rowspan="2" |2008
|לא דופקות חשבון <small>(אנ')</small>
|דנטה
|
|-
|סיכוי קלוש <small>(אנ')</small>
|שחקן פוטבול
|
|-
|2015
|Carter High
|וינסנט
|
|-
| 2017
| דטרויט
| לי פורסיית'
|
|}

=== טלוויזיה ===
{| class="wikitable"
!שנה
! סרט
!תפקיד
! הערות
|-
| 2006
| החברים של ברני
| ג'מאל
| פרק: "Dancing/Singing"
|-
| 2016
| לוק קייג'
| שונסי
|פרק: "Code of the Streets"
|-
| rowspan="2" |2017
|Tales
| מיילס
|פרק: "99 Problems"
|-
|Tex Brown
|ג'ייקוב הריסון
|סדרת רשת; 10 פרקים
|-
|2017–2018
|The Quad
| סדריק הובס
| תפקיד ראשי (2 עונות); 19 פרקים
|-
| 2018–2021
| מורשות
| רפאל
| תפקיד ראשי (עונות 1–2)
תפקיד אורח (עונות 3–4); 37 פרקים
|-
| 2021
|All American
| דיימון סימס
| פרק: "All American: Homecoming"
|-
|2021–2023
|BMF
|בום
|3 פרקים
|-
| 2022–2023
|All American: Homecoming
| דיימון סימס
| תפקיד ראשי (עונות 1–2); 28 פרקים <ref></ref>
|}

== קישורים חיצוניים ==

== הערות שוליים ==

קטגוריה:שחקני קולנוע וטלוויזיה אמריקאים
קטגוריה:שחקנים ילדים אמריקאים
קטגוריה:בוגרי אוניברסיטת פלורידה A&M
קטגוריה:אמריקאים שנולדו ב-1994
ארמסטרונג סידלי

ארמסטרונג סידלי (באנגלית: Armstrong Siddeley) הייתה חברת הנדסה שפעלה במהלך המחצית הראשונה של המאה ה-20. החברה הוקמה בשנת 1919 והתמחתה בעיקר בייצור רכבי יוקרה ומנועי כלי טיס. החברה נוסדה כאשר רכשה חברת ארמסטרונג ווית'וורת' את חברת סידלי-דיזי. במהלך שנות פעילותה יצרה החברה כלי רכב, מנועי כלי טיס, מנועים רקטיים, מנועים לטורפדו, תמסורות לטנקים ואוטובוסים, וכן השתתפה בפיתוח קרונות רכבת. ב-1935 התמזגה עם הוקר איירקראפט תוך שהיא שומרת על המותג שלה, והמשיכה לייצר כלי רכב ומנועים תחת שמה. ב-1960 התמזגה עם בריסטול אירופליין והפכה לבריסטול סידלי. בשנת 1966 התמזגה עם רולס-רויס כחטיבה לייצור מנועים. ב-1972 מכרה רולס-רויס את מלאי חלקי החילוף, הפטנטים, המפרטים הטכניים, השרטוטים והקטלוגים שהשתייכו לכלי הרכב שהיו תחת המותג ארמסטרונג סידלי מוטורס בע"מ, לחברת ארמסטרונג סידלי אונרס קלאב בע"מ (Armstrong Siddeley Owners Club Ltd). השם "סידלי" שרד בענף התעופה לפרק זמן ארוך יותר, כחלק מהחברות הוקר סידלי אוויאיישן והוקר סידלי דיינמיקס. ב-1977 התמזגה החברה יחד עם חברות נוספות ליצירת בריטיש אירוספייס, שהפכה מאוחר יותר ל-BAE סיסטמס.

==קידשורים חיצוניים==

קטגוריה:יצרני רכב בריטיים
קטגוריה:יצרני רכבי יוקרה
קטגוריה:מכוניות בריטיות
ילד המחר

ילד המחר הוא אלבום האולפן השביעי של הזמרת הישראלית אילנה אביטל. את האלבום הוציאה בשנת 1990 לאור חברת התקליטים הד ארצי. השיר "טוב שבאתם", שהוקדש לעולים מברית המועצות, צעד כ-6 שבועות בראש מצעד הפזמונים של רשת ג', והגיע למקום ה-5 במצעד השנתי תש"ן (1990) של התחנה. אביטל גם הקליטה אותו ברוסית. שיר נוסף שהצליח היה "ילד המחר", שמילותיו כללו שמות של עדות שונות, וכן התרגום של אהוד מנור ל"א יידישע מאמע" לזכר אימו. באלבום נכללו גם שני פיוטים ידועים בעיבוד פופי: "אדון הסליחות" ו"צור משלו אכלנו". את שירי האלבום עיבד והפיק מוזיקלית אריק רודיך.

== רשימת רצועות ==

== הערות שוליים ==

קטגוריה:אלבומי אילנה אביטל
קטגוריה:אלבומים בעברית
קטגוריה:אלבומי חברת הד ארצי
מערכת הנון-היילס

קווים שווי אנרגיה של פוטנציאל הנון-היילס
מערכת הנון-היילס (באנגלית: Hénon–Heiles system) היא מערכת כאוטית קלאסית יסודית המתארת בעיה אסטרונומית של כוכב המסתובב סביב מרכז גלקטי בתנועה לא ליניארית המוגבלת למישור. המערכת תוארה לראשונה בשנת 1962 על ידי האסטרונום הצרפתי מישל הנון ועמיתו האמריקאי קארל היילס. בשנת 1964 פרסמו השניים מאמר שכותרתו "יישומיות האינטגרל השלישי של התנועה: ניסויים נומריים אחדים" (The applicability of the third integral of motion: Some numerical experiments, ראה אור בכתב העת The Astronomical Journal).

לצורך תיאור המערכת לעיל, הנון והיילס השתמשו בפוטנציאל לא ליניארי פשטני ודו־ממדי בעל סימטריה סביב ציר אלכסוני, ומצאו כי האינטגרל השלישי, שהוא למעשה קבוע תנועה, קיים עבור סך מוגבל של תנאי התחלה אפשריים. במונחים בני זמננו, תנאי ההתחלה שעבורם לא מתקבל האינטגרל השלישי של התנועה, נקראים מסלולים כאוטיים.

== תיאור מתמטי ==
פוטנציאל הנון-היילס הוא כדלקמן (ביחידות מנורמלות):

: <math>
V(x,y) = \frac{1}{2}(x^2 + y^2) + \lambda \left(x^2y - \frac{y^3}{3}\right).
</math>

כאשר הפרמטר <math>\lambda</math> הוא חסר יחידות, ובדרך כלל נלקח כ-1 לשם פשטות.

בהתאם, ההמילטוניאן של המערכת, אשר מורכב מהאנרגיה הקינטית ומהפוטנציאל גם יחד, הוא:

: <math> H = \frac12 (p_x^2 + p_y^2) + \frac{1}{2}(x^2 + y^2) + \lambda \left(x^2y - \frac{y^3}{3}\right).</math>

ארבע המשוואות המצומדות שיתקבלו מהצבת המילטוניאן זה במשוואות המילטון, הן:

: <math> \dot{x} = p_x, </math>
: <math> \dot{p_x} = -x - 2\lambda xy, </math>
: <math> \dot{y} = p_y, </math>
: <math> \dot{p_y} = -y - \lambda(x^2 - y^2).</math>

פתרונה הנומרי של המערכת ניתן לעיתים לטיפול באמצעות Painlevé transcendents . כאנלוג קוונטי, ניתן להציב את המילטוניאן הנון-היילס בתוך משוואת שרדינגר.

== לקריאה נוספת ==
* [https://adsabs.harvard.edu/full/1964AJ.....69...73H/0000073.000.html המאמר המקורי של הנון והיילס], באתר אוניברסיטת הרווארד
* [http://mathworld.wolfram.com/Henon-HeilesEquation.html מערכת הנון-היילס], באתר Wolfram MathWorld
*Classical and Quantum Chaos, Martin C. Gutzwiller, p.102

קטגוריה:מכניקה אנליטית
קטגוריה:תורת הכאוס
דאנאקוד

דאנאקוד הוא קוד מזהה, ייחודי למהדורה של ספר, המוקצה לספרים בעברית ובשפות אחרות המופצים בישראל. בחנויות ספרים ובספריות ברחבי הארץ הוא משמש כמספר קטלוגי.

חברת "ד.א.נ.א. מערכות", שהוקמה ב־1981, מנהלת ומקצה את הקודים תמורת תשלום מאז 1982. כשמשתמשים בקוד זה בברקוד שבעטיפת ספר, בדרך כלל כתוב "דאנאקוד" לידו כדי להבדיל בינו לבין מסת"ב (ISBN) שמשמש לתפקיד כמעט זהה ברוב העולם ושנמצא בשימוש בישראל לספרים שמופצים גם בחו"ל.

== מבנה ==
לכל דאנאקוד יש שני ייצוגים: הייצוג המורחב שמכיל 12 ספרות שמתחלקות ל־4 ספרות יצרן, 7 ספרות פנימיות של היצרן, וספרת ביקורת אחת המיועדת לזיהוי שגיאות. הייצוג השני, הדאנאקוד המקוצר, מורכב ממספר היצרן (בלי אפסים מובילים), מקף אמצעי, והמספר הפנימי של היצרן (גם הוא בלי אפסים מובילים). לדוגמה, למהדורת "התרנגולים והשועל" שיצאה לאור בשנת 2005 יש דאנאקוד מקוצר , שמיוצג גם בגרסתו המורחבת בעלת 12 ספרות כ־003100040907.

לשני הייצוגים יש שימושים שונים. הייצוג המקוצר קריא יותר ובגלל זה בדרך כלל מוצג טקסטואלית לקוראים בתוך הספר או באתר המו״ל. הייצוג המורחב, לעומתו, מיועד לשימושים טכנולוגיים כגון ברקודים ומסדי נתונים בהם פחות חשובה הקריאות ויותר חשובה היכולת לזהות שגיאות.

== ספרת הביקורת ==
הספרה הקיצונית מימין בקוד המורחב היא ספרת ביקורת, אשר יכולה לקבל את הספרות העשרוניות 0–9. לדוגמה, לדאנאקוד שגרסתו המקוצרת היא וגרסתו המורחבת היא 003100040907, ספרת הביקורת היא 7.

חישוב ספרת הביקורת מתבצע באופן הבא:

סוֹכְמים את מכפלות אחת־עשרה הספרות השמאליות בקוד במקדם תלוי־מיקומן, כשהמיקום נספר משמאל לימין והמקדם הוא 7 במיקומים אי-זוגיים (המיקום הראשון, השלישי, וכו׳) והמקדם הוא 9 במיקומים זוגיים (המיקום השני, הרביעי, וכו׳). עבור הדאנאקוד בדוגמה שלעיל יתבצע החישוב הבא:
<math>0\cdot 7 + 0\cdot 9 + 3\cdot 7 + 1\cdot 9 + 0\cdot 7 + 0\cdot 9 + 0\cdot 7 + 4\cdot 9 + 0\cdot 7 + 9\cdot 9 + 0\cdot 7</math>
<math>= 0 + 0 + 21 + 9 + 0 + 0 + 0 + 36 + 0 + 81 + 0</math>
<math>= 147</math>
ספרת היחידות של התוצאה היא ספרת הביקורת. לכן, ספרת הביקורת שהתקבלה לדאנאקוד בעל גרסה מקוצרת של היא 7.

לבדיקה (הבקרה) יש לבצע את החישוב הנ״ל מחדש, אבל הפעם עם כל שתים־עשרה הספרות (ספרת הביקורת נכללת). ספרת היחידות של התוצאה צריכה להיות 0. להדגמה, ספרת הביקורת, 7, כפול המקדם 9, זה 63. הסכום של לפני, 147, פלוס 63 זה 210. ספרת היחידות היא 0. כך, זה מוכיח ש־7 אכן היא ספרת הביקורת של הדאנאקוד .

== ראו גם ==
* מסת"ב

== קישורים חיצוניים ==

== הערות שוליים ==

קטגוריה:ספר
קטגוריה:שיטות ותקנים בספרנות
הר דידו

הר דידו או הר דיידו (באנגלית: Mount Dido) הוא הר נישא, באזור העמקים היבשים מקמרדו, בארץ ויקטוריה, שבאנטארקטיקה.

גובהו של הר דידו 2,070 מטרים מעל פני הים.

הר דידו ממוקם בן הר אלקטרה, לבין הר בוריאס, שברכס אולימפוס.

== היסטוריה ==
=== מקור השם ===
שמו של ההר ניתן לו על ידי משלחת החקר האנטארקטית של אוניברסיטת ויקטוריה בוולינגטון (Victoria University of Wellington Antarctic Expedition) מוולינגטון שבניו זילנד שחקרה את אנטארקטיקה, שהתקיימה בעונת המחקר (הקיץ האנטארקטי) שבשנים 1958–1959.

ההר נקרא על שמה של דידו (מלכת קרתגו), דמות מהמיתולוגיה היוונית.

== לקריאה נוספת ==
<div class="mw-content-ltr">• CHRISTOPHER P. McKAY, REBECCA WEED, DAVID A. TYLER, J. ROBIE VESTAL, E. I. FRIEDMANN [https://s3.amazonaws.com/Antarctica/AJUS/AJUSvXVIIIn5/AJUSvXVIIIn5p227.pdf Studies of cryptoendolithic microbialcommunities in the antarctic cold desert]</div>

== קישורים חיצוניים ==
* [https://adam.antarcticanz.govt.nz/nodes/view/21267 הר דידו] באתר הגאזט האנטארקטי הרשמי של ממשלת ניו זילנד
* [https://web.archive.org/web/20210414131922/https://geonames.usgs.gov/apex/f?p=GNISPQ:5:::NO::P5_ANTAR_ID:3853 הר דידו] באתר הסקר הגאולוגי של ארצות הברית
* [https://mapcarta.com/25609932 מפת אזור הר דידו]

== הערות שוליים ==

דידו
דידו
מיגל נטו

מיגל נטו (באנגלית: Miguel Gaspar Fernandes Neto) הוא דיפלומט אנגולי שכיהן בתפקיד שגריר במספר מדינות.

לאחר סיום הלימודים מיגל נטו החל לעבוד במשרד החוץ של אנגולה שהוקם בשנת 1975 לאחר קבלת העצמאות. נטו הוא בעל תואר שלישי.

בשנת 1977 הוא מונה לשגריר בניגריה. הוא היה השגריר הראשון של אנגולה במדינה זו שכמו אנגולה חברה באופ"ק. נטו כיהן בתפקיד זה עד לשנת 1984 כאשר הנשיא ז'וזה אדוארדו דוש סנטוש מינה אותו לשגריר ברפובליקה הדמוקרטית של קונגו.

בשנת 2005 הוא מונה לשגריר בדרום אפריקה. בשנת 2009 הנשיא החדש של אנגולה ג'ייקוב זומה ביקר בדרום אפריקה בראש משלחת שכללה 11 שרים. בעקבות הביקור נחתמו מספר הסכמים כלכליים. הוא כיהן בתפקיד זה עד לשנת 2011 ובתפוקה זו היחסים בין המדינות היו ברמה טובה תוך גידול הסחר בין המדינות.

בשנת 2012 נטו הגיע לשגרירות של אנגולה בממלכה המאוחדת במקום אנה מריה טלס קאריירה ובמקביל היה שגריר לא תושב באירלנד. בשנת 2013 הוא חתם על הסכם בנושא סחר ימי. בשנת 2014 הוא הודיע שמדינתו תתרום 100 אלף $ לטובת לחימה נגד שוד ימי במרחב הימי של מערב אפריקה. הוא כיהן בתפקיד עד לשנת 2020.

==הערות שוליים==

קטגוריה:שגרירים בממלכה המאוחדת
קטגוריה:שגרירים בדרום אפריקה
קטגוריה:שגרירי אנגולה
קטגוריה:שגרירים ברפובליקה הדמוקרטית של קונגו
פאבל סבדומסקי

פאבל סבדומסקי (ברוסית: Павел Сведомский; 7 ביוני 1849 – 27 באוגוסט 1904) היה צייר רוסי ואחיו של אמן אחר, אלכסנדר סבדומסקי. פאבל סבדומסקי למד תחילה באקדמיה לאמנויות בדיסלדורף, ולאחר מכן במינכן בהדרכת אדוארד פון גבהרדט ומיהאי מונקאצ'י.

== ביוגרפיה ==
סבדומסקי השתייך לאצולה הרוסית. יחד עם אחיו בילה את הילדות באחוזה המשפחתית מיכאילובסקי זבוד, הממוקמת במחוז פרם. בשנת 1870 פאבל נכנס לאקדמיה לאמנויות של דיסלדורף, אך למד שם חודשים ספורים בלבד. בני הזוג סבדומסקי נסעו יחד ברחבי אירופה עד שהתיישבו ברומא ב-1875. הוא מת שם ב-1904 ונקבר עם אחיו אלכסנדר בבית הקברות הפרוטסטנטי. <ref></ref>

פאבל סבדומסקי צייר בז'אנרים שונים, בעיקר ציורי היסטוריה. הציור "מדוזה" (1882) נקנה על ידי פאבל טרטיאקוב כדי להיות מוצג בגלריה טרטיאקוב. <ref></ref>
פאבל סבדובסקי, נשים ליד המעיין, 1888

בעבודתו בקתדרלת סנט וולודימיר בקייב, צייר סבדומסקי את הצדדים הצפוניים והדרומיים של הקתדרלה, ויצר שש סצנות מחייו של ישו: תחיית לזרוס, כניסתו של ישו לירושלים, הסעודה האחרונה, הייסורים בגן. משפט פילטוס, הצליבה.<ref></ref>

במהלך שנותיו האחרונות פנה סבדומסקי לנושאים רוסיים, וצייר את "הכלה המסכנה", "השריפה במוסקבה, 1812" (1879) ו"הוצאת ירמק להורג".

יצירותיו של סבדומסקי מפוזרות על פני מוזיאונים מרכזיים שונים.

גלריית טרטיאקוב מכילה חמישה מציוריו, ואילו הגלריה לאמנות מדינת פרם מחזיקה סקיצה לציור "תהלוכת הצלב", וכן "שתי נשים רומיות עם טמבורין וחליל".

== גלריה ==
<gallery mode="packed" heights="230">
File:Pavel Svedomskiy 009.jpg|מדוזה, 1882
File:Pavel Svedomskiy 008.jpg|שתי רומאיות עם חליל וטמבורין, 1880
File:Pavel Svedomskiy 004.jpg|בדידות, 1884
File:Svedomsky-Masks Workshop.jpg|סדנאת המסכות,1904
File:Pavel Svedomskiy 006.jpg|נגנים נודדים,
</gallery>

== קישורים חיצוניים ==

* 

== הערות שוליים ==

קטגוריה:ציירים רוסים
קטגוריה:רוסים שנולדו ב-1849
קטגוריה:רוסים שנפטרו ב-1904
סופיה סוחובו-קובילינה

סופיה סוחובו-קובילינה (ברוסית: Софья Сухово-Кобылина; 1825 – 7 באוקטובר 1867) הייתה ציירת רוסית. היא הייתה האישה הראשונה שסיימה בהצטיינות את האקדמיה האימפריאלית לאמנויות. אחותה, יבגניה טור, ואחיה, אלכסנדר סוחובו-קובילין, היו שניהם סופרים ידועים.

== ביוגרפיה ==
היא נולדה למשפחה עשירה בעלת אדמות. אביה, ואסילי (1782–1873), היה במינהל הרוסי. היא ואחיה חונכו בבית על ידי פרופסורים מאוניברסיטת מוסקבה. לאחר שהחליטה על קריירה כאמנית, קיבלה שיעורים מצייר הנוף, יגור מאייר.<ref name=":0"></ref> הוא היה משוכנע שיש לה כישרון אומנותי, ולחץ על קבלתה לאקדמיה הקיסרית. ב-1849, אחת מיצירותיה זכתה לשבחים רבים בתערוכה באקדמיה.
300x300 פיקסלים

מ-1850 עד 1851, היא ליוותה את מאייר וכמה מתלמידיו האחרים במסע לאיטליה. ציור ששלחה בחזרה לאקדמיה כיצירת בחינה זכה במדליית כסף. מ-1852 עד 1853 יצאה לנסיעה נוספת עם מאייר הפעם לחצי האי קרים. ציור ששלחה משם זכה במדליית זהב. היא סיימה את לימודיה ב-1854 עם מדליית זהב נוספת וביצעה ציור שהראה את עצמה מקבלת את המדליה, כמסר שדרך אקדמית זו פתוחה כעת לנשים.

ב-1857 היא נסעה להתגורר ברומא וביתה הפך למקום מפגש של אמנים רוסים שביקרו באיטליה. בהיותה שם, היא התרחקה בהדרגה מציור נוף לטובת ציור פרוטרטים. היא גם כתבה מאמרים עבור מגזינים רוסיים על רוסים מפורסמים שביקרו או חיו ברומא, שרבים מהם עדיין בעלי ערך להיסטוריונים לנוכחיים.

המידע על החודשים האחרונים לחייה לא ברורים. המילון האנציקלופדי של ברוקהאוז ואפרון אומר שהיא מתה ברומא,<ref></ref> בעוד שהמילון הביוגרפי הרוסי אומר שהיא חזרה לאחוזת אביה ליד קובילינקה זמן קצר לפני מותה.<ref name=":0" />

רטרוספקטיבה גדולה נערכה באקדמיה האימפריאלית ב-1868 ולמעלה מ-150 מיצירותיה נמכרו. רובם נופים של איטליה ודיוקנאות של איטלקים מפורסמים. רוב ציוריה נותרו באוספים פרטיים.

== גלריה ==
<gallery mode="packed" heights="220">
File:S Suhovo-Kobylina Italyanskij Pejzazh(2).jpg|נוף איטלקי
File:S V Suhovo-Kobylina Pered Grozoj.jpg|לפני הסערה
File:S Suhovo-Kobylina Italyanskij Pejzazh(1).jpg|נוף באטליה
File:Gruppovoj Portret sester Suhovo-Kobylinyh.jpg|שלוש אחיות
</gallery>

== קישורים חיצוניים ==

== הערות שוליים ==

קטגוריה:ציירות רוסיות
קטגוריה:ילידות 1825
קטגוריה:נפטרות ב-1867
יגור מאייר

יגור מאייר (ברוסית: Егор Мейер; 1820/1823 – 29 בינואר 1867) היה צייר וחוקר נוף רוסי שבילה חלק מהקריירה שלו בסיביר.

== ביוגרפיה ==
ב-1839, הוא החל ללמוד באקדמיה האימפריאלית לאמנויות; במיוחד השתתף בסדנאות ציור הנוף של מקסים וורוביוב.<ref></ref> לאחר שסיים שנה אחת בלבד, הוא כבר קיבל הזמנה לצייר נופים של ארמון אלכסנדר. מ-1841 עד 1842, הוא השתתף במשלחת מדעית להרי אלטאי וסיאן בראשות חוקר הטבע, פיוטר צ'יחאצ'יוב. הציורים שעשה זכו במדליית כסף באקדמיה ב-1843.

לאחר 1844, הוא התגורר באודסה.<ref></ref> מאוחר יותר באותה שנה, הוא זכה בתואר "אמן", קיבל מדליית זהב מהאקדמיה והתחתן. הוא גם קיבל קצבה עבור לימודים באירופה ונסע לאיטליה, אך נאלץ לחזור בשנת 1849 כאשר כל משתלמי האקדמיה הוחזרו לרוסיה.

כדי לשמור על הקצבה שלו, הוא נסע ברחבי דרום רוסיה, שלח ציורים לאקדמיה, אבל זה לא הספיק לו לפרנסה. ב-1851, הוא התנצל על כך שלא שלח אותם לאקדמיה, כי נאלץ למכור אותם לעזור בפרנסת משפחתו. ב-1853, לאחר שהגיש עבודות שעשה בחצי האי קרים (הוא שהה שם עם תלמידתו סופיה סוחובו-קובילינה), הוא זכה בתואר "אקדמי".

שנתיים לאחר מכן, הוא עבר לסיביר, השתקע בניקולייבסק-על נהר אמור, שם הקים בית קטן וסטודיו. הוא צייר יצירות בעלות אופי אתנוגרפי ואייר ספרים של חוקרים כמו ריצ'רד מאאק, לאופולד שרנק, ולב שטרנברג. הוא גם צייר את התמונה האחרונה של הפריגטה הרוסית, "פאלאדה" לפני שטובעה. ב-1855, הוא עזר להדוף נחיתה שבוצעו על ידי כוחות אנגלו-צרפתים במפרץ דה-קסטרי.

מ-1855 עד 1858, הוא ליווה משלחת של החברה הגיאוגרפית הרוסית, וערך שרטוטים של בניית הערים הרוסיות הראשונות במזרח סיביר. בשנת 1858 הוענק לו מסדר סטניסלאוס הקדוש. ב-1861 כיהן בוועדה שסייעה בקביעת הגבול הסיני-רוסי.

בשנת 1863, בריאותו החלה להיכשל והוא חזר לסנט פטרסבורג, שם המשיך לצייר סצנות של סיביר כדי לסייע בתמיכה בחינוך האמנותי של בנותיו. הוא נפטר בבית חולים בשנת 1867.

==גלריה==
<gallery mode="packed" heights="220">

File:Mountain Lake 1844 Yegor Meyer.jpg|אגם הררי
File:Meyer-Palace.jpg|ארמון
File:Tyr village on the Amur River. Yegor Meyer.jpg|כפר על נהר אמור
</gallery>
== קישורים חיצוניים ==

== הערות שוליים ==

קטגוריה:ציירים רוסים
קטגוריה:מגלי ארצות
קטגוריה:ילידי 1820
קטגוריה:נפטרים ב-1867
מילי עשת

מילי עשת (נולדה ב-30 ביוני 1993) היא שחקנית טלוויזיה, קולנוע ותיאטרון ומדבבת ישראלית.

== ביוגרפיה ==
עשת נולדה וגדלה בירושלים. בגיל 6 עברה עם משפחתה למושב מסילת ציון. היא בוגרת מגמת מחול בתיכון לאומנויות בירושלים. בוגרת הסטודיו של ניסן נתיב. אביה, אריק עשת, הוא מפיק תיאטרון, שחקן, מדבב ומורה למשחק. אמה, אילווה עשת, עלתה משוודיה וכיום שחקנית, מדבבת ומורה למשחק. אחיותיה הן השחקנית מאיה עשת. ונועם עשת, בעלת מותג הבגדים "anwear".

== קריירה ==
עשת התחילה את הקריירה שלה בגיל צעיר מאוד כמדבבת סדרות טלוויזיה וסרטי קולנוע. בשנת 2001, בגיל 9, דיבבה את לוסי בסדרה "רחוב החיות 64", בשנת 2005 דיבבה את ורדי בסרט "ברבי: פגסוס וקסם הסוס המעופף" ובשנת 2006 דיבבה את קתלין בסרט "ברבי ו-12 הנסיכות הרוקדות". בשנת 2015 דיבבה את ג'ינג'ר ברדהאוס בסרט "אבר אפטר היי - האביב המכזיב".

את קריירת המשחק שלה החלה בשנת 2009 כאשר הופיעה לראשונה בקולנוע בסרט "אילי ובן" בבימויו של אורי רביד, בתפקיד הילית, חברתו של אילי.

לעשת מספר הופעות בטלוויזיה: בשנת 2018 השתתפה בסרט הטלוויזיה "רוצחות מבית טוב" על רצח מלה מלבסקי, בתפקיד שוטרת סמויה. בשנת 2019 השתתפה בתפקיד אורח בסדרת הטלוויזיה "חמישים".

עשת השתתפה במספר סרטי קולנוע, שניים מהם כיכבו בפסטיבל הקולנוע בקאן. בשנת 2016 הופיעה בתפקיד מרכזי בסרט "מעבר להרים ולגבעות" בבימויו של ערן קולירין.<ref></ref> הסרט הופיע בפסטיבל הקולנוע קאן. עשת שיחקה בסרט את יפעת גרינבאום, בתו האקטיביסטית של איש קבע משוחרר, המפתחת רומן עם צעיר פלסטיני (עלא דקה).

בשנת 2020 שיחקה בסרט הקצר "רוני", המספר על אישה אשר יחסיה עולים על שרטון עם בן זוגה המשרת בעזה.<ref></ref>

בשנת 2021 שיחקה בסרט "הברך" בבימויו של נדב לפיד. הסרט זכה בפרס חבר השופטים בפסטיבל הקולנוע קאן.

בשנת 2022 כיכבה בסרט "עקרה" של הבמאי הרב מרדכי ורדי, אשר מספר על אישה הנאנסת על ידי רב המבטיח לה לרפא אותה מעקרותה, ועל התמודדותו של בעלה ואימו עם האונס. עשת שיחקה את פייגי, האישה הנאנסת על ידי הרב.<ref></ref><ref></ref><ref></ref> הסרט הוקרן בפסטיבל הסרטים בירושלים.

עוד ב־2022 הופיעה בסרטים "איך נתת לזה לקרות" של יאיר אשר ואיתמר לפיד<ref></ref> ובסרט הקצר "אליזבת" של ניצן ציפרוט על חייל בעמדת שמירה.<ref></ref>

ב-2023 הופיעה בסדרה הקומית של כאן 11 "סובייצקה", בתור אלמוג, ברמנית והחברה הכי טובה של ענת, גיבורת הסדרה (סוזנה פפיאן).

בשנת 2024 שיחקה את איוונה בסדרה הבריטית-אמריקאית "המקעקע מאושוויץ" עבור רשת Peacock האמריקאית ורשת Sky Atlantic <small>(אנ')</small> הבריטית, המבוססת על הרומן באותו שם מ-2018 מאת הסופרת הניו זילנדית הת'ר מוריס. הסדרה בכיכובו של הארווי קייטל ובבימויה של טלי שלום עזר. באותה שנה היא שיחקה בסרט "כיסופים" בתפקיד מיכאלה.

== קישורים חיצוניים ==

* 
* [https://perrykafri.com/עשת-מילי/ מילי עשת באתר של פרי כפרי]
* 

== הערות שוליים ==

קטגוריה:שחקניות קולנוע וטלוויזיה ישראליות
קטגוריה:מדבבות ישראליות
קטגוריה:שחקניות תיאטרון ישראליות
קטגוריה:שחקני תיאטרון ישראלים
קטגוריה:בוגרות התיכון לאמנויות ע"ש צ'ארלס א' סמית'
קטגוריה:בוגרי התיכון לאמנויות ע"ש צ'ארלס א' סמית'
קטגוריה:בוגרות הסטודיו למשחק ניסן נתיב
קטגוריה:בוגרי הסטודיו למשחק ניסן נתיב
קטגוריה:שחקני קולנוע וטלוויזיה ישראלים
קטגוריה:מדבבים ישראלים
קטגוריה:מסילת ציון: אישים
קטגוריה:ישראליות שנולדו ב-1993
קטגוריה:ישראלים שנולדו ב-1993
דואזייה

דואזייה (בצרפתית: Doizieux) היא קומונה במחוז לואר באוברן-רון-אלפ הצרפתי. היישוב ממוקם כ-30 ק"מ מהעיר סנט אטיין. דרך העיירה זורם הנהר דורלה. בעבר היו לאורך הנהר מכרות פחם, אך אלה ננטשו עקב אי-כדאיות להמשך פעילותם. 

היישוב ממוקם בלב פארק טבע אזורי. גם כיום, כ-65% משטחו מכוסים ביער. בשנים 2008 ו-2014 עבר דרכו מסלול הטור דה פראנס.

היישוב הוזכר לראשונה בשנת 812. במשך תקופה ארוכה היו רוב השטחים באזור בבעלות הכנסייה, שמרכזה בוויין. בהמשך היו מאבקים על השליטה באזור בין כנסיית ליון לבין שליטי העיר ליון. בהדרגה הועברה השליטה למשפחות אצילות מליון.

ב התגוררו ביישוב מעל 2000 תושבים, ובמחצית המאה אף כ-2,500 תושבים. בשנת 1905 הועבר חלק משמעותי מן היישוב לקומונה חדשה שהוקמה באותה שנה. מאז מתגוררים בדואזייה פחות מאלף תושבים. 

הבניין הבולט בעיירה הוא מגדל שנבנה בשנת 1296. בשנת 2004 הוא נכלל ברשימת אתרים היסטוריים לאומיים. בראש הגבעה שבקרבת היישוב נבנה בשנת 1955 מגדל טלוויזיה בגובה 80 מ'.

בזמן מלחמת העולם השנייה, כומר היישוב אנטואן דיומא פעל להצלת יהודים, וזכה להכרה כחסיד אומות העולם.

==קישורים חיצוניים==

* [https://www.annuaire-mairie.fr/mairie-doizieux.html נתוני היישוב באתר ממשלתי]
* [https://www.annuaire-mairie.fr/ensoleillement-doizieux.html נתוני אקלים]

==הערות שוליים==

קטגוריה:צרפת: יישובים
קטגוריה:אוברן-רון-אלפ